Skoksyfers oor renosterstropery bekend gemaakArgieffoto Foto: isotherm.co.za Die departement van omgewingsake het Donderdag skoksyfers oor renosterstropery in Suid-Afrika bekend gemaak. “Altesaam 558 renosters is al sedert Januarie vir hul horings gestroop,” het Eleanor Momberg, woordvoerder vir die departement, in ŉ verklaring gesê. “Die Kruger-wildtuin het die ergste deurgeloop. Altesaam 351 renosters is hier gestroop.” Limpopo het 80 renosters verloor, 48 renosters is in KwaZulu-Natal gestroop, 37 in Noordwes en 24 in Mpumalanga. Die totaal vir 2013 was 1 004. “Die polisie het reeds 157 persone in hegtenis geneem in verband met die misdade,” het Momberg bygevoeg. Albi Modise, ook ‘n woordvoerder vir die departement, het aan GROOTfm 90.5 gesê die departement werk nou saam met verskeie plaaslike en internasionale organisasies in ‘n poging om stropery stop te sit: Die klankinsetsel is deur GROOTfm 90.5 vervaardig. Luister gerus na GROOTfm by 90.5fm. Die radiostasie bedien die groter Pretoria metropool.